Diari Oficial de la Generalitat Valenciana


Sumari del DOGV 6777, del 18-05-2012 (2012/4787)

RESOLUCIÓ de 15 de maig de 2012, de la Direcció General de Coordinació del Desenrotllament Estatutari, per la qual s'amplia el termini per a dictar i publicar la resolució de la convocatòria de sis beques per a la realització de pràctiques professionals en el dit centre directiu, en el marc de l'Orde 1/2012, de 17 de febrer, de la Conselleria de Governació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6777

Data del DOGV
:   18-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/4787


Data del document
:   15-05-2012

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 15 de maig de 2012, de la Direcció General de Coordinació del Desenrotllament Estatutari, per la qual s'amplia el termini per a dictar i publicar la resolució de la convocatòria de sis beques per a la realització de pràctiques professionals en el dit centre directiu, en el marc de l'Orde 1/2012, de 17 de febrer, de la Conselleria de Governació. [2012/4787]  
Vista l'Orde 1/2012, de 17 de febrer, de la Conselleria de Governació, per la qual es convoquen sis beques per a la realització de pràctiques professionals en la Direcció General de Coordinació del Desenrotllament Estatutari (DOCV núm. 6721 de 24.02.2012), de conformitat amb els següents  
  
Antecedents de fet  
Primer. En data 24 de febrer de 2012 va ser publicada l'esmentada Orde 1/2012, de 17 de febrer, de la Conselleria de Governació, en la base dotze, apartat quart de la qual s'establix que el termini màxim per a dictar i publicar la resolució de concessió serà de tres mesos, a comptar des de la data de publicació de la convocatòria en el Diari Oficial de la Comunitat Valenciana, sense perjuí que puga ampliar-s'hi en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Segon. En data 15 de març de 2012, va finalitzar el termini de presentació de sol·licituds establit en la base octava, apartat primer, i es van presentar un total de 138 sol·licituds.  
Tercer. Reunida el 14 de maig de 2012 la Comissió Avaluadora, després de fer la valoració de les sol·licituds presentades, adopta l'acord, de conformitat amb el que preveu l'apartat primer de la base onzena de la convocatòria, de publicar en la seu electrònica o portal institucional de la Generalitat en Internet i en la pàgina web de la Conselleria de Governació, la llista amb la valoració provisional atorgada a tots els aspirants presentats, perquè en un termini de 10 dies puguen formular-hi al·legacions.  
Quart. Amb data 14 de maig de 2012, l'òrgan instructor en la tramitació del procediment ha elevat a esta direcció general proposta raonada en què sol·licita una ampliació del termini legal establit per a dictar i publicar la resolució de concessió de les beques convocades.  
  
  
Fonaments de dret  
I. Segons el que disposen la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la dita llei; l'article 28 la Llei de la Generalitat Valenciana 5/1983, de 30 de desembre, del Consell; el Text Refós de la Llei d'Hisenda Pública de la Generalitat, aprovat per decret legislatiu de 26 de juny de 1991; el Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat; l'article 7.3 del Decret 132/2009, de 4 de setembre, del Consell, pel qual es regula la concessió de beques, i en virtut del Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, l'òrgan competent per a resoldre els expedients tramitats a l'empara de l'orde de beques esmentada és el conseller de Governació.  
No obstant això, segons el que preveu la disposició final segona de la mencionada orde, es delega en la Direcció General de Coordinació del Desenrotllament Estatutari la facultat de resoldre estes beques i se l'autoritza perquè dicte les resolucions i instruccions necessàries per al desplegament i l'execució de la dita orde.   
II. Tal com es desprén de la proposta raonada efectuada en data 14 de maig de 2012 per l'òrgan instructor encarregat de la tramitació, encara que s'han adoptat els mitjans personals i materials per a complir el despatx adequat i en el termini escaient, atesos el nombre de sol·licituds presentades, la realització de la valoració de tots els expedients i el compliment del termini de deu dies per a la fase d'al·legacions després de la publicació de la llista provisional de tots els aspirants presentats, es fa necessària l'ampliació del termini màxim de duració del procediment, i en conseqüència de la corresponent resolució i publicació tal com determina l'article 42.6 de la Llei 30/1992, de 26 de novembre, de Règim Jurídic de les Administracions i del Procediment Administratiu Comú.  
  
Per això, en virtut dels antecedents de fet i dels fonaments jurídics que han quedat exposats, vistos els preceptes legals i reglamentaris esmentats i la resta, de pertinent aplicació, resolc:  
Ampliar, en un termini màxim de dos mesos, el termini de tres mesos per a dictar i publicar la resolució de la convocatòria de sis beques per a la realització de pràctiques professionals en la Direcció General de Coordinació del Desenrotllament Estatutari, en el marc de l'Orde 1/2012, de 17 de febrer, de la Conselleria de Governació.  
Contra la present resolució no es pot interposar cap recurs, de conformitat amb allò que disposa l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999, de 13 de gener.  
  
València, 15 de maig de 2012.- El director general de Coordinació del Desenrotllament Estatutari: José Manuel Miralles Piqueres.